Hvala. -Ciao! -Bok!
SRETNO, LEO GRANDE
Bok. Ja sam Leo. Ti si sigurno Nancy. -Jesam.
Slobodno uđem? -Da, naravno.
Mogu li te poljubiti u obraz? -Da, to bi bilo u redu.
Sjajno mirišeš. -Hvala. -Što je to? -"Coco Chanel".
Nosi ga Nigella Lawson. -Da, Nigella. Vrlo je seksi.
Slažeš li se? -Da. Čekala sam da kažeš: "Za svoje godine".
Većina za žene starije od 42 g. kaže da su seksi za svoje godine.
Čekala sam da to kažeš. -Dobro. Ne, Nigella je empirijski seksi.
Nancy? -Da? -Sjajno ćemo se zabaviti. -Dobro.
Dobro.
Znaš što bih sada volio? -Što? -Piće.
Piće. Naravno. Oprosti.
Što bi htio? -Može li čaša pjenušavog da se opustimo?
Čaša pjenušavog. Čekaj.
Ovo je pjenušavo. -Dopusti meni.
Izvoli.
Za empirijski seksi žene. -U to ću ime piti.
Krasno godište.
Iz minibara je.
Misliš na mene. -Samo se zafrkavam. -Da.
Hoćemo li sjesti? -Da, sjednimo.
Što bi htjela... -Voliš glazbu?
Od ljudi? -Da, volim.
Kakvu glazbu ti voliš? -Ne znam. Svakakvu.
Oprosti, malo sam smetena jer...
Izbliza si vrlo zgodan.
Hvala.
I više nego na fotografiji. -Bolji sam u 3D-u.
Nadam se da si primio ugovorni...
Novac? -Da, novac. Nisam htjela biti vulgarna i izravno reći.
Nema ništa vulgarno u tome da dobiješ novac za svoj rad.
Vjeruj mi. I hvala, sve je primljeno.
Irac si? -Jesam.
Dugo ovo radiš?
Neko vrijeme. Dovoljno dugo da naučim neke stvari.
Uživaš u tome? -Obožavam to.
Upoznajem razne ljude, radim razne stvari...
Za uzajamno zadovoljstvo.
Znači ne osjećaš se poniženim?
Nimalo. -Ni osramoćeno? -Ne.
Što ako upoznaš nekoga i to zaista ne želiš raditi?
To se još nije dogodilo. -Zbilja? -Zbilja.
Teško mi je to vjerovati.
S koliko si... -Kavalir o tome ne govori. -Da, naravno.
Ne moraš se brinuti, Nancy. Večeras smo bitni samo nas dvoje.
O čemu maštaš?
Ne znam baš može li se to nazvati maštanjem,
previše je banalno. -Dobro.
Što želiš? Želje nisu nikad banalne.
Seksati se.
Večeras. S tobom.
To je u biti sve. Zasad. -Sjajno.
Ali smeta li to tebi? Želiš li... Jesam li...
Razočaranje?
U redu? -U redu.
Da ti dotočim? -Da, molim.
Hvala.
Oprosti, ne mogu podnijeti iščekivanje. Možemo li to obaviti odmah sada
i riješiti se toga? -Riješiti se toga?
Da. -U tome treba uživati.
Znam, ali ne volim čekati da se nešto dogodi.
Više volim kad su se stvari već dogodile i oporavljam se.
Govoriš kao da je to tlaka. Nije obavezno.
Hoćemo li malo samo sjediti i razgovarati? -Ne želim.
Mislim da nemamo mnogo toga zajedničkoga.
Mogla bi se iznenaditi. -Rijetko se iznenadim.
Planiram sve do zadnjeg detalja kako se ne bih iznenadila.
Dobro. Ali ipak se nadam da ću te moći iznenaditi.
Ne, ne želim ništa takvo. -Kakvo?
Znaš, ništa perverzno.
Ne, ne takvo iznenađenje. -Dobro.
Ne želim da išta ulazi u mjesta čija je svrha izlazak.
Misliš na analni seks? -Ne sviđa mi se ta fraza.
Neću raditi ništa što ne želiš. -Nisam nikad radila ovakvo nešto.
Nikad nisam kupila nekoga ovako za svoju... -Ugodu?
Uporabu.
Nancy, slušaj me. Sam sam odabrao ovo raditi. -Dobro.
Nisi kupila mene, kupila si moje usluge.
Postavio sam cijenu, a ti si na nju pristala.
Ne iskorištavaš me. -Ne mogu podnijeti napetost, ne mogu.
Iščekivanje? -Da.
Razočaranja. -Zašto misliš da ćeš biti razočarana?
Zato što sam prije uvijek bila razočarana.
Moram... Zapravo želim ti reći nešto. -Dobro.
Nikad nisam doživjela orgazam.
S partnerom? -Ni s kime.
Ni sama? -Ne, ni sama.
Nikad. Tako je.
Shvaćam. -Nisam to mislila kao izazov. -Nisam tako ni shvatio.
Jer ga nećeš moći ostvariti. -U redu.
Tvoje je samopouzdanje slatko i sigurno nužno za ovaj posao,
ali moram te upozoriti da je krivo usmjereno.
I ne želim da ti bude krivo zbog tog jer neću glumiti. Više to ne radim.
Nakon suprugove smrti odlučila sam da više nikad neću glumiti orgazam.
Kad je umro? -Prije dvije godine. Prerano.
Ovo ti je prvi... -Susret otad? Da, i ako to učinimo
bit ćeš tek drugi muškarac s kojim sam se seksala u cijelom svom životu.
Eto, rekla sam to. -Hvala što si mi rekla.
Ako želiš sada otići, rado ću platiti pola dogovorene cijene.
Ne želim otići, Nancy.
Ništa mi nije pobudilo želju da odem.
Otići ću samo ako mi to jasno narediš ili budem smatrao da sam u opasnosti.
Je li se to kad dogodilo? -Da, nekoliko puta.
Sa ženom? -Da. Jedanput sa ženom... To jest, njezinim suprugom.
Mislio je da želi seks utroje, ali ispalo je da ne želi.
A ona je htjela? -Nije. Ali htjela je jedan na jedan tjedan poslije.
I pristao si? -Jesam.
Nije li to bilo nepošteno? -Od nje? -Od tebe.
Zašto? Nisam ja u braku. Ja samo radim svoj posao.
Saznala sam neke nove stvari. -Nadam se da će se to nastaviti.
Baš si nevaljao. -"Nevaljao"? Moja baka rabila je tu riječ.
Radije ne bih mislila na tvoju baku. -Naravno.
Samo sam htjela da znaš to za orgazam. Ne očekujem ga
pa se možeš opustiti. -Opušten sam.
Ovo je bila grozna ideja.
Misliš li da nekako izdaješ svog supruga? To jest, uspomenu na njega?
Što? Ne, ne, ne. Nije ništa takvo.
Nego? -Ovo mi nije slično. Učiteljica sam. Bila sam.
Davala sam učenicima da pišu eseje o moralnosti prostitucije,
a sada sudjelujem u njoj. -Nancy.
Sigurno si ranjiv mladić, možda siroče. -Nisam siroče.
Možda si odrastao kod udomitelja i imaš nisko samopouzdanje.
Nisam odrastao kod udomitelja. -Možda si žrtva trgovine ljudima.
Nisam žrtva trgovine ljudima.
Onda ne razumijem. -Što to?
Zašto radiš ovo.
Ako zaista želiš znati, radim ovo da uštedim za fakultet.
Baš krasno. Zaista? -Ne.
Nancy, nemoj biti zabrinuta za mene. Vratimo se na tebe. -Dobro. Bože!
Nancy... -Ovo je suludo. Grozno. Nije u redu.
Moj bi sin bio zgrožen. -Nancy! -Da?
Idemo u krevet, može? -Može.
Dobro.
Dođi.
Je li ovo u redu?
U redu?
Slušaj, ako moraš nešto uzeti, neće mi smetati. -Ne moram.
Mislim, legalne tvari da ti pomognu sa svime ondje dolje.
Vjeruj mi, sve radi. -Ne, mislim...
Znam što misliš, ali ne trebaju mi plave tabletice.
Nikad? -Nikad.
Ali što ako ti osoba nije poželjna? Sigurno se onda ne možeš prisiliti.
Uvijek se nađe nešto poželjno. -Ne nađe se. -Nađe.
Koliko je godina imala najstarija osoba s kojom si bio? -To je suvišno.
"Suvišno." Dobra riječ. Sviđa mi se. -Da, dobra je to riječ.
Drago mi je što ti se sviđa, odabrao sam je samo za tebe.
Ali zbilja, zaista me zanima. Koliko godina?
82. -82? -Da.
82! -Da. -82? -Nancy.
Dobro, sad se osjećam malo bolje.
Što ima na meni za što se možeš držati kako bi...
Oživio?
Dođi.
Sviđaju mi se tvoja usta.
Sviđa mi se silueta tvog vrata...
I ovo ovdje.
A ovo...
Vrlo je elegantno.
Pričekaj malo. Samo da...
Skočit ću u kupaonicu i promijeniti odjeću. -Nemoj ništa drugo mijenjati.
Bože...
Izgledaš sjajno.
Sve u redu? -Da, ali ne volim te čokoladice.
Osjećam miris, malo odbija. -Oprosti. Oprat ću zube.
Molila bih te. Hvala.
Što je to?
Lijepo. -Opet sam se predomislila.
Ne želim ovo. Oprosti što si bezveze trošio vrijeme.
Ipak ću platiti, ali možeš se odjenuti i otići.
Nije riječ o čokoladici, zar ne? -Ne, nije.
Nisam ti privlačan? -Ne budi smiješan. Očito si...
Estetski savršen i očito vrlo drag.
Što si zamišljala da će se dogoditi? Zašto si me angažirala
ako to ne želiš učiniti? -Ne znam više. Trenutak ludila.
Često imaš takve trenutke ludila? -Ne.
Obično donosiš racionalne odluke? -Da.
Zašto je onda ovo drukčije?
Sigurno si imala razloga. Nešto te sigurno natjeralo na to.
Sigurno si o tome razmišljala danima. -Tjednima. Mjesecima.
Možda i godinama. -Onda nije trenutak ludila.
Želiš ovo, Nancy. I sad kad to imaš, zašto to ne uzmeš?
Zašto ne uzmeš ono što želiš kad ti je nadomak ruke?
Ne znam. Odjedanput se čini kontroverznim. -Meni se ne čini.
Željeti ovakvo nešto. Čak samo i željeti.
Ako želiš samo seks, zar nema desetak muškaraca oko tebe
koji bi rado spavali s tobom? Ako ti je ovo previše.
Sigurno bi htjeli. -Da, htjeli bi.
To su mi jasno dali do znanja od Robertove smrti, ali ja ne želim.
Zašto ne? -Svi su stari. Starci.
Ne želim starca, želim mladića. Mlado tijelo.
Bez uvrede, moram plaćati za to, naravno.
Ovdje sam i nisam se uvrijedio. -Zašto si još ovdje?
Ponudila sam da ti platim da provedeš večeras radeći što god želiš.
Zašto si još ovdje? -Zainteresiran sam. -Za što? -Tebe.
Za Boga miloga, ne moraš me tretirati kao dijete. -Ne činim to.
U konfliktu si sama sa sobom. Konflikt je zanimljiv.
Još nisi upoznao ženu koja ne zna što bi? Sumnjam.
Upoznao sam žene koje ne mogu odlučiti koji će sendvič jesti,
ali ako završimo zajedno u spavaonici, obično znaju što žele.
Mlade su žene drukčije. -Da, mislim da jesu.
Drukčije nego kad smo mi... Kad sam ja bila mlada.
Nisam baš bila društvena otpadnica. Neke su moje prijateljice bile,
ali nismo se vidjele poslije škole. London je tada bio posve drukčiji.
Ostali smo bili zaostali u 1950-ima. Bilo je represivno.
Žao mi je. -Nisam bila puna seksualnog samopouzdanja,
kao što su danas u haljinama s visokim prorezima,
satima salse i čime sve ne.
Mislim, žene plešu na šipki iz hobija. Čitala sam o tome.
Iz hobija?
Kriste, znam, zvučim staro,
ali jesi li upoznao koga tko pleše na šipki iz hobija?
Mislim da je to uglavnom za bogatašice. -Da, sigurno imaš pravo.
Znam neke plesačice na šipki, ali ne bi platile da to čine.
To je sjebana ekonomija. Shvaćaš? -Ne baš, ali mogu zamisliti.
Ne znam mnogo o tom svijetu.
Kaže žena koja je uzela sobu u hotelu i seksualnog radnika.
Bože!
Imaš pravo. Bože, stara sam perverznjakinja.
Idi, odvratno je. Odjedanput se osjećam kao Rolf Harris.
Rolf Harris? -Zaboravi.
Hajdemo u krevet. Ispod pokrivača.
Zašto slažu krevete kao da ulaziš u luđačku košulju?
To je apsurdno.
Što zaista želiš raditi u životu?
Želio bih vidjeti Veneru prije nego što umrem. -U redu.
Samo me zanima kako ti je u životu. Očito si vrlo bistar.
Zašto to kažeš? -Učiteljica sam
i znam da neki ljudi u razgovoru rabe riječ "empirijski", a mnogi ne.
A rabe je oni pametni. -Ja sam je rabio?
Da. Za Nigellu si rekao da je empirijski seksi.
Da, jesam. Misliš da ovo nije posao za pametne?
Ne, nisam to mislila. Samo sam pitala za kvalifikacije.
Jesi li pohađao školu?
Naravno. Moja je majka bila vrlo stroga. Irkinja i katolkinja.
Što misli o tome što sada radiš? -Želiš razgovarati o mojoj majci?
Ti si je spomenuo. -Sad zatvaram tu temu.
Ali ozbiljno? -Ne zna.
Znaš, u ovome si baš seksi. -Što misli da radiš?
Ako ti kažem, možemo li prestati o tome jer zaista izgledaš dobro u ovome?
Obećavam.
Misli da radim na naftnoj platformi.
Na naftnoj platformi? -Da. U Sjevernom moru.
Jeste li u kontaktu? Šalješ li joj novosti iz života na platformi?
Obećala si. -Ali kako znaš što se događa na naftnoj platformi?
Guglam. Našao sam stranicu s pričama o životu na platformi
i katkad ih kopiram. -Sjajno. Kakav život!
Ajme! Moj je sin na magisteriju. -Nisi sretna zbog toga?
Jesam, naravno. To je sjajno.
Zašto ne bih bila? To se očekuje.
Zašto zvučiš tako podvojeno u vezi s time?
"Podvojeno". Još jedna dobra riječ.
Dakle, tvoj sin? -Da. Ja... Ajme.
Nisam to još nikome rekla. To je grozno. -U redu je.
Kome ću ja reći? Hajde.
Zapravo smatram ga dosadnim.
Smatraš vlastitog sina dosadnim? -Da. To je grozno, zar ne?
Nisam još čuo da je netko to rekao.
Uvijek si ga smatrala dosadnim? -Ne, ne uvijek.
Dobar je momak, ali je vrlo predvidljiv. Kao njegov otac.
Što studira? -Kemiju. Zaboravi da sam to rekla.
Zaboravi, divan je mladić i jako ga volim.
Trebala bih biti zahvalna jer je dobro ispao.
Imaš li još djece? -Kćer. Stariju. Ne slažemo se.
Zašto ne? -Misli da sam hladna.
Što ti misliš? -Ne mislim da sam hladna.
Ne osjećam se hladnom u sebi,
ali možda sam hladna prema njoj jer je uvijek iznad svih očekivanja.
Znači suprotno od brata.
Živi u Barceloni u nekoj boemskoj zajednici.
Svi su umjetnici, iako nisam vidjela nikakvu umjetnost.
Osim ako umjetnost nije trošenje roditeljskog novca,
što se ne može isključiti. -Bar nije dosadna. -Nije. Bar to.
Dakle, tvoja su te djeca razočarala. -Jesu, ali...
Kad si ti zadnje vidio svoju mamu? -Zašto?
Zanima me odakle dolaziš. -Niotkuda.
Našli su me ispod gljiva, bio sam veličine zrna graha.
Odgojili su me dobroćudni vukovi.
Hajde, reci mi nešto. -Divim se svakoj ženi koja postane majka.
To je najteži posao na svijetu.
To si pročitao na internetu? -Molim?
To je malo općenita izjava. Nisu sve majke dobre.
Ne bih znao, imam samo jednu. -Da, svi zaglavimo s onime što dobijemo.
I s roditeljima i s djecom. Ja bar znam što moji rade.
Nisi se nikad zapitala laže li ti sin o svom životu? -Nisam.
Zašto? Možda te ne želi razočarati.
Ima li koga? -Da. Krasnu djevojku. Također dosadnu.
Školuje se za učiteljicu razredne nastave. Dosadno, dosadno, dosadno.
Nisi li ti bila učiteljica? -Predavala sam religiju u srednjoj.
To je drukčije od bojenja sa šestogodišnjacima.
Kažu da je osnovna škola najvažnija. -Varaju se.
Znaš li koliko srednjoškolaca misli da je nastava iz religije gubitak vremena?
Pa... -Tako je. Pa ja svake godine recitiram isto
i moram se držati nastavnog plana kako se ravnatelj ne bi žalio
i ne smijem ih pitati ništa stvarno kako ne bismo gubili vrijeme
i kako bi položili ispit, a onda iduće godine sve iznova.
Zatupljujuće.
Mislim da sam pokvarila raspoloženje. -Mislim da ga nije ni bilo.
Oprosti, to je bilo bezobrazno. -Ne, istina je.
Ali ne plaćaš istinu. Plaćaš fantaziju. -Više ne znam što plaćam.
Mogu ti pokazati.
Vjreujem.
Što bi ti vratilo raspoloženje?
Što bi tvoj suprug učinio da opet pokrene akciju?
Pa...
On bi...
Svukao se i legao u krevet. Ne bi odjenuo pidžamu.
Ja bih se svukla, odjenula spavaćicu i legla u krevet pokraj njega.
On bi mi onda malo masirao ramena i grudi, potom legao na mene, obavio to,
poljubio me u obraz, maknuo s mene, odjenuo pidžamu i zaspao.
To je sve? -To je sve.
Uvijek? -Uvijek. Bez odstupanja 31 godinu.
Samo si se tako seksala? -Tako je.
Opa.
Da, opa.
Bez oralnog? -Bez oralnog.
Ni na njemu? -Ne, rekao je da je to ponižavajuće.
Za tebe? -Za njega.
Dobro. Pretpostavljam da je mislio isto i za oralni na tebi?
Da, rekao je da je i to ponižavajuće za njega.
Znači nikad nisi primila... -Ne. Nikad primila, nikad pružila.
Želiš li? -Želim. Jako.
Uvijek sam željela.
Oprosti. Oprosti što plačem.
Baš sam glupa.
Ja...
Mislim da...
Kad sam bila tinejdžerica roditelji su me odveli na ljetovanje u Grčku.
Bilo je to putovanje jedanput u životu, bar za njih.
U hotelu je bio jedan konobar, imao je oko 20 godina.
Gledao me je kao da sam nešto najdivnije na svijetu.
Osjetila sam kako mi se tijelo rastapa.
Jedne večeri motao se ondje poslije posla, a meni je bilo vruće
pa sam izašla u vrt nakon što su mi roditelji otišli u krevet.
On je bio ondje, pušio je cigaretu.
Stala sam ispred grmića prekrivenog ružičastim cvjetićima
i gledala u more.
Bez riječi prišao mi je
i poljubio me u vrat. Gurnuo mi je ruku pod suknju i u gaćice.
Osjetila sam kako je klizio prstima.
Stiskala sam se uz njega.
Nisam još bila osjetila nešto tako suludo uzbudljivo.
Potom je netko upalio auto i upalio svjetla.
On se uplašio i otrčao.
Idućega dana otišli smo kući. Da smo bar ostali još jedan dan.
DRUGI SUSRET
Bok. -Bok opet.
Hvala.
Ovo je lijepo iznenađenje. -Je li? Soba je ista.
Uzela sam istu sobu da me ne zbunjuje drukčiji raspored.
Ne, mislio sam na to što si me opet angažirala.
Sigurno si prošli put bila zadovoljna. Drago mi je zbog toga.
Da, bila sam zadovoljna.
Ali? -Ali?
Zvučalo je kao da slijedi "ali". -Ne, ne baš.
Imam povratne informacije i nekoliko ciljeva za ovaj put.
U redu. Može.
Jesi li za piće? -Može.
Živjeli.
Imam popis koji bih htjela proći. -Zvuči seksi.
Ne rugaj mi se, učiteljica sam. Teško se riješiti starih navika.
Što je prvo na popisu?
Prvo: ja ću tebi pružiti oralni seks. Drugo: ti ćeš ga pružiti meni.
Treće: položaj 69. Ako se i dalje tako zove.
Četvrto: ja gore. Pet: pseći stil.
Sve to zvuči ostvarivo. -Da? Dobro.
Dobro, jer ne znam. Gledala sam na internetu, ali sve je zabrinjavajuće.
Ako upišeš "fini pornić", iskoči ti desetak prozora s erekcijom.
Bez ikakvog upozorenja. Jesam li rezervirala dovoljno vremena?
Želiš to sve danas? -Da. Ako je moguće. Prilično si skup.
Nisam sigurna hoću li si moći priuštiti još jedan susret.
Dobro. Shvaćam.
Ne bi li na tom popisu trebalo biti još nešto? -Na primjer?
Volio bih da budeš potpuno zadovoljna ako je to moguće.
Veliko O. Da. Ne.
Volim popise koji se mogu cijeli ispuniti. Ostvarive ciljeve.
To je put do sreće. Nema smisla tražiti nedostižno.
To je orgazam, nije Fabergeovo jaje. Ljudi ih doživljavaju svaki dan.
Dobro. Imaš pravo. To sve ima smisla.
Samo želim osjećaj postignuća.
Ne želim otići s osjećajem neispunjenosti.
Slobodno?
Znaš što? Obavit ćemo što više danas.
Mislim da ćemo riješiti značajan dio. -Dobro, to je dobro.
Želiš li početi s pušenjem?
Da, mislim da želim. Riješimo prvo ono veliko.
Da kleknem? -Mogu stati na stolicu, ali tako se obično ne radi.
Ne moraš raditi ništa od ovoga. -Znam, ali želim biti svjetska žena.
Ima opatica s više seksualnog iskustva od mene.
Želiš li da operem zube? -Ne. Nancy, samo se opusti.
Kako da se opustim? Trebamo plan.
Ne želim visjeti s lustera, glasajući se kao životinja.
To bih rado vidio.
Otpusti kočnice u sebi. Ono što te kritizira i gleda izvana.
Onda bi se svašta moglo dogoditi.
Samo to sprječava da mi se život ne raspadne. Ovdje?
Ovdje. -I što da onda radim? Da plutam kao neka meduza?
Čekajući da se nešto pojavi? -Ne, ali... -Da ti otkopčam remen?
Ili ćeš ga ti? Što je uobičajeno? -Više je stvar... -Ja ću. -Dobro.
Samo želim riješiti pušenje pa da obavimo što više toga s popisa.
Kao da imamo blok-sat za oralac pa da vidimo koliko nam vremena ostaje?
Tako je. -Da pozvonim na kraju sata?
Rabiš zvono? Prošli put nisi.
Jako smiješno.
Kvrapcu.
Oprosti.
Vraćam se za sekundu.
Bok, dušo!
Ne, ne, ne. Da.
Shvaćam, ali nije...
Ne mogu to riješiti odavde.
Oprosti. -Sve u redu?
Moja kći. U maloj je nevolji.
Žao mi je. -Nije prvi, a ni zadnji put.
Obično je zvala oca zbog takvih stavi. Uglavnom...
Hoćemo li pokušati obaviti što možemo? -Prije ispita? -Da.
Nancy.
Nema ispita. Sve je to ples. -Ne znam korake.
Improvizirani ples. Idemo kamo nas vodi. Nema rasporeda ni zvona.
Platila sam samo dva sata. -Uživajmo onda u njima. U svakoj minuti.
Dobro. Idemo. -Želiš početi s pušenjem ili nečim drugim s popisa?
Išla bih redom. Mislim da sam se sad pripremila za pušenje.
Moj suprug, Robert, nikad nije htio probati ništa novo.
Sve je planirao. Čak i vlastiti pogreb. Bojala sam se da će se pojaviti
i reći mi da sam stavila krivu šunku u sendviče.
Nije se ugasio plamen strasti u našem braku.
Bilo je to više kao donja ladica "AGA-e". -Čega?
To je starinska peć. Ne možeš je ugasiti.
Na dnu ima hladniju ladicu
u koju se može nešto staviti da se polako kuha.
Shvaćam. -Da? -Baš i ne.
Mislim da se vaš brak polako kuhao jer ste ga gurnuli na dno
i zaboravili na njega.
U svakom slučaju, umro je. To je sad davna prošlost.
A ja želim pokušati nešto novo. -Dobro.
Pa moram riješiti to pušenje.
Dobro.
Dobro?
Dobro, dobro...
Imam ideju. Voliš plesati, zar ne? -Samo kad nitko ne gleda.
Onda ćemo promijeniti raspoloženje i pustiti glazbu,
a ti ćeš plesati kao da nitko ne gleda.
Hajde, Nancy Stokes, zapleši sa mnom.
Sranje.
Bože. To je sigurno opet moja kći.
Uvijek zove dvaput. Zaboravi ključnu informaciju pa mora zvati opet.
Dobro. -Ne želim se javiti. -Onda nemoj.
Uvijek se javim. -Čak i kad ne želiš? -Posebno tada. -Dobro.
Što da joj kažem? "Ne mogu sada razgovarati, platila sam muškarca
i skupljam hrabrost da ga oralno zadovoljim." -Ne moraš joj to reći.
Da se ja javim? "Bok, draga. Žao mi je, tvoja majka ima nešto u usitma.
Možeš ostaviti poruku."
Slušaj, draga, ja...
Da. Je li? Bože, da.
Žao mi je. Da, razumijem.
Da.
Draga, zbilja moram... Pamela?
Pamela? Prekinula je.
Samo tako? Bez pozdrava? -Ili joj se mobitel ispraznio ili je oteta.
Je li u ozbiljnoj nevolji? -Može se riješiti, to je najvažnije. -U redu.
Matthew će mi dati unuke, u to nema sumnje.
A za Pamelu ću biti sretna i samo ako preživi.
Ne zvučiš sretno. -Stresno je biti roditelj, Leo.
Taj stres nikada ne nestaje. Katkad su mi djeca kao uteg oko vrata.
Nisam sigurna da bih ih rodila da sam znala.
Kako to misliš? -Mogla sam raditi mnoge druge stvari da nisam bila majka.
Što bi drugo radila? -Ne znam. Prešla bih pustinju na konju.
Osnovala umjetničku koloniju na nekom otočiću. Imala orgazam.
Bi li masaža sada bila omalovažavajuća? -Ne, ne bi.
Misliš da su ti djeca to mogla osjetiti?
Tvoje razočaranje njima.
Ne znam. Sumnjam.
Mislim da me uglavnom nisu primjećivali.
Primjećuješ li ti kad je tvoja mama razočarana?
Bojiš li se da bi se razočarala kad bi znala što radiš?
Ne znam na što misliš. Naftna platforma nije razlog za razočaranje.
Ali još imaš vremena. -Lijepo od tebe, ali nemam.
Ovo je sve. Moj posljednji pokušaj da živim.
Za orgazam. Možda ćeš morati odustati od jahanja konja preko pustinje.
Možeš li mi nešto učiniti?
Hoćeš li svući košulju? -Hoću.
Mogu li te na trenutak dodirnuti?
Tako si...
Nisam mislila da ću ikad...
Mogu li ti dodirnuti ramena? -Da.
I ruke? -Da.
I prsa? -Da.
Možeš opet odjenuti košulju. -Želiš da je odjenem?
Da, ako želiš. -Mislio sam da lijepo napredujemo.
Odjedanput mi je bilo previše. -Čega?
Nešto me preplavilo. -Požuda. -Možda.
Oprosti, malo mi je zlo. Osjećam slabost. -Stavi glavu među koljena.
Mogu to poslije. Možda da se nakratko udaljiš.
Da dođem do daha.
Popij nešto.
Nisam nikad dirala nekoga poput tebe. -Poput mene?
Mišićavog, isklesanog. Poput manekena.
Treniram. -Vjerujem.
Naporno. -Smatraš li to katkad plitkim?
Da. Ali klijentice to vole. A ja im volim biti poželjan.
Kad sam ovdje s tobom i kad me gledaš, osjećam se dobro.
Bože, jedva da to mogu zamisliti.
Dođi i stani pokraj mene.
Uvijek sam se sramila sebe. To jest, svog tijela.
Uvijek? -Uvijek sam bila svjesna njegovih mana.
Debela bedra, debeli trbuh...
Sise su mi sad do pupka, ruke su mlohave... Takve su od moje 20-e.
A da ne čupam dlake ovdje i ovdje,
nakon mjesec dana mogla bih se pridružiti cirkusu.
Počupala sam ih.
Neka te ne zavaraju mišići. I ja katkad osjećam sram.
Sumnjam.
Da ne izgledam ovako, možda me ne bi odabrala. Ili htjela.
Mogu li ti raskopčati bluzu? -Da.
Mogu li je skinuti?
Tijelo ti je predivno. Volio bih da to vidiš.
Uvijek su mi se sviđali moji listovi. Nisu posve grozni.
Već čujem svoju majku: "Taština je slabost, draga".
Nije taština uživati u svom tijelu, voljeti ga...
Ali poznat mi je taj glas u glavi koji te kritizira. Imam ga i ja.
Postaje zamoran. Živa dosada.
Oprosti što sam ti dosadna. -Nisi mi ti dosadna.
Je li ti Leo Grande pravo ime?
Nije.
Je li tebi Nancy Stokes pravo ime?
Nije.
Znaš, katkad mislim da vi mladići trebate rat.
Molim? -Svi ste tako u dobroj formi, pucate od energije
i ubijate izmišljene vojnike na računalima,
ali ispod svega toga prilično ste tjeskobni i nesigurni.
Možda to treba svaka generacija, rat. Regulira ljude, postaju ljubazniji.
Moja generacija muškaraca nije se imala prilike dokazati.
Mislim da su se osjećali nedoraslo pred očevima.
To je prouzročilo mnoge probleme, a bojim se da će s vama biti gore.
Moj brat je u vojsci. -Da? Žao mi je. Nisam mislila...
Stariji ili mlađi? -Mlađi. Ima 24 godine.
U kojem je dijelu vojske? -Topništvo.
Veliko oružje. Pa kad je bal...
I ja bih da sam u vojsci htjela veliko oružje.
Viđaš ga? -Ne često.
Nedostaje ti? -Naravno.
Volim ga.
I on ne zna za sve ovo? -Ne.
Ne. Misli da radim na naftnoj platformi.
Nisam siguran da vjeruje u to. -Dakle, niste bliski?
Da ti natočim još?
Da, molim te.
Hvala.
Ja neću. Manje ću uživati.
Želiš li igrati igru? Igru uloga?
Možemo uključiti pušenje u igru, moglo bi pomoći.
Možemo se igrati učiteljice i učenika. Možemo imati sat religije.
O rajskom vrtu, padu čovjeka.
Hajde, učiteljice. Podučite me o iskonskom grijehu.
Danas sam bio zločest. Morat ću ostati poslije nastave.
Morate prestati nositi uske suknje. Ne mogu se koncentrirati na Bibliju.
A kad se naslonite na moju klupu, vidim vam ispod bluze.
A sinoć u krevetu... -Dobro, prestani.
Ali, učiteljice... -Ne bismo smjeli to raditi. -Znam, ali...
Sigurna riječ. Sigurna riječ! -Što?
Sigurna riječ. -Nemamo sigurnu riječ.
Nisam mislila da je trebamo. -U redu je, možemo prestati.
Ne zanima me to. Bože!
Dobro. Oprosti, nisam htio... -Znam kako ovo izgleda.
Ali ne želim dominirati, ne želim te podučavati.
To je samo igra. -Znam. Ali želim igrati nešto drugo.
Želim se igrati da sam opet mlada. Želim opet onaj osjećaj
da je sve preda mnom.
Želiš opet imati 16? -Ne, 16 godina je grozna dob.
Želim osjećaj kao da imam 16. Tu moć.
Nisam znala da je imam. Potratila sam je.
Ali neke moje učenice znale su što rade.
Mislim, s muškarcima. -Kako to misliš?
Pokušavala sam im reći, ali suknje su bile sve kraće i kraće
dok im gotovo nisi vidio zube.
Jednostavno ih nije bilo briga.
Zašto bi ih bilo briga? Mogu nositi što god žele.
Muškarci se ne mogu uvijek kontrolirati. Nisu svi poput tebe.
Neki od učitelja došli su kao janje na klanje, sirotani.
Možda su se bavili krivim poslom.
Ili su trebali shvatiti da te djevojke nisu ondje zbog njih.
Jesi li ti ikada bio... U nevolji?
U nevolji? -Nije li prodaja seksa ilegalna?
Ne, traženje novca za seks ilegalno je.
Ja ne tražim novac za seks. Ja prodajem svoje društvo.
Pružam zanimljiv razgovor, znam plesati,
pripremiti dvadeset različitih koktela...
Ali hoćemo li se seksati, to je naša stvar.
Nema tu ničeg ilegalnog.
Pušenje nastranu, lijepo je upoznati jedno drugo.
Vjerojatno jest. -Zato obično preporučujem više susreta.
Molim? -Zadovoljstvo je veće. Tražim redovnije klijentice... -Shvaćam.
Što? -Vidim kamo ovo ide. -Ne ide nikamo.
Evo je, agresivna prodaja. To je kao satovi vožnje?
Dobijem deset za cijenu devet ako rezerviram unaprijed
u Školi seksa Lea Grandea?
Ne znam kakve su ti druge klijentice, ali ja nisam bogata. -Znam, ali...
Završimo razgovor o prodaji prije nego što potrošim
vrijeme, novac i strpljenje. Molim te, Leo Grande, ili kako se već zoveš,
daj da ti popušim pa možemo oboje kući.
Sjest ću na rub, a ti klekni na jastuk ispred mene. Može?
Dobro. Ako je tako najbolje.
Da ga samo...
Izvadim? -Da.
Ovo je jadno! Ja sam jadna!
Taj je popis glupa ideja. -Ne moraš činiti ništa od toga.
Bojim se, to je istina. -Čega?
Da mi se neće svidjeti. Da se tebi neće svidjeti.
Možda ti se neće, ali možeš pokušati i vidjeti.
Nema štete. Osim ako ga odgrizeš.
U tom slučaju vjerojatno mi se neće svidjeti.
Nancy, svatko treba nešto drugo. Možda ti samo želiš razgovarati.
Imam redovnu klijenticu koja samo voli da se držimo za ruke i gledamo TV.
Nemoj me krivo shvatiti, imam i klijenticu koja voli da uđem bez riječi,
poseksam se s njom što brže i tiše pa odem.
Ta mi se zapravo sviđa jer sve traje deset minuta, a plati cijeli sat.
A jedan tip želi da se kostimiram u mačku, ignoriram ga sat vremena
pa odem kući.
Bez seksa? -Bez.
Mislim da bi bio dobra mačka. -Hvala.
Želim reći da ne osuđujem svoje klijente.
Osim ako su potpuni kreteni.
A ti nisi potpuni kreten.
To je lijepo čuti.
Imam klijenticu koja ne može hodati.
Kupam je. Ali želi da joj govorim prostote dok to radim.
A onda joj se pridružim u kadi.
Samo to želi.
Svatko želi nešto drugo.
Zvučiš kao neki seks svetac. Jesi li stvaran?
Ne, ona mi se zbilja sviđa. To je vrlo seksi.
Veselim se tomu. To ona treba.
Zvuči kao da bi to trebala plaćati država.
Možeš li zamisliti koliko bi bilo manje sranja?
Samo da ne povise cijenu. Ljudi su dovoljno ljuti zbog toga.
I dalje će odvoziti smeće.
Za žene u tvojem poslu drukčije je, zar ne? Opasnije. -Može biti.
Mene su vrijeđali i nekoliko puta pljusnuli. -Bože! -Daj...
Znaš da je tako.
To sam davala kao temu eseja na nastavi etike.
Bi li sekusalni rad trebao biti legalan?
I svake godine svih je 30 eseja bilo isto. -Što su napisali?
Iako se o moralnoj strani može raspravljati,
legalizacija bi pružila zaštitu seksualnim radnicima
i pomogla bi iskorijeniti trgovanje ljudima i zlostavljanje.
Zvuči kao "Wikipedia". -I jest "Wikipedia".
Svi je prepišu svake godine. Osim jednog momka, Lucasa Whitea.
On je napisao: "Seksualni rad trebao bi biti legalan
da tvoja mama plati porez na zaradu". Prilično smiješno.
Mislim da je mnogo veće od toga, ta cijela ideja.
Pomisli koliko bi civilizirano moglo biti
kad bi bilo dostupno svima, bez srama i osude.
Želiš seks i frustriran si jer ga iz bilo kojeg razloga ne možeš dobiti,
stidljiv si, bolestan, u žalosti... Pa jednostavno nekome platiš.
Nekome poput mene.
Sve bi bilo regulirano i sigurno, za tebe, za mene, bolje za sve.
I ja pomognem tebi...
Ili te zadovoljim.
Još bolje.
Ali mnogi vole tajnost.
To ih uzbuđuje ili samo žele fantaziju.
I to je sasvim u redu, ali meni se sviđa stvarnost
i to mi je pravi posao pa...
Volim gledati nečije lice kad uživaju.
Kad se prepuste, kad se tijelo prepusti,
tu vrelinu, taj osjećaj...
Sve se opusti.
Tako je...
Tako je sjajno.
Zaista ti se sviđa.
Hvala što si mi to rekao.
Ne samo zato što je bilo zanimljivo i edukativno...
Nego i zato što... Slobodno? -Slobodno.
TREĆI SUSRET
Ovo je iznenađenje. -Dobro iznenađenje?
Da, jako dobro. Nisam bila sigurna hoće li mi se svidjeti,
ali je poput kupanja u toplom moru. Možda sam na trenutak zaspala, oprosti.
Nema problema. Ali nije bilo... -Ne, nije bilo orgazma.
Pitam se kako bih zvučala.
Navodno je kihanje dobar pokazatelj koliko je osoba glasna
kad doživi orgazam. -Zbilja? -Da.
Moja majka glasno kiše. No neki kišu kao mačke.
Ne mogu ne misliti da pri orgazmu zvuče kao mačke.
Ako mačke doživljavaju orgazam. Doživljavaju li ga? Nitko ne zna.
Kako si ga ti glumila sa suprugom? Kako si zvučala.
Bože...
Čekaj da razmislim.
Vrlo uvjerljivo.
To je druga stavka popisa riješena. -Polizana. -Da.
Vrlo sam zadovoljna zbog toga. Dobar si ovome svemu, znaš?
Nadam se da znaš. Trebali bi ti to govoriti. -Hvala. Lijepo je to čuti.
Imaš tajanstveni dar. -Nije tako tajanstven, jednostavno se potrudim.
I sviđaš mi se pa je lako. -Vidiš? Uvijek znaš što treba reći i učiniti.
Naučiš čitati ljude.
Ne znam jesam li ja ikada naučila. -Prvo to moraš htjeti.
Da, ja vjerojatno ne želim to dovoljno da bih se potrudila.
Jednostavno obraćam pozornost.
A ti? Obraća li netko pozornost na tebe? Imaš li nekoga?
Nekoga? -Da. Posebnu osobu.
Osim tebe? -Prestani. Mislim na djevojku ili momka.
Ili nekog od onih fluidnih. -Nancy. -Leo.
Bitan je samo ovaj trenutak u ovoj sobi upravo sada.
Bitna si samo ti, zaboravi sve ostalo. U tome je bit.
Ali tko si ovdje unutra?
Tko si ondje vani? To me zanima.
Sad kad sam te opet angažirala. -Drago mi je što jesi.
I meni, ali mogli bismo biti malo osobniji,
ako će to postati nešto redovno.
Mislio sam da si zadovoljna onime što radim. -Ajme, vjeruj mi, jesam.
Tijelo mi više nije leš koji sam vukla 30 godina.
Sad je igralište zadovoljstva, kako ti kažeš.
To sam rekao? -Možda nisi. Ali što je tobom? Pravim tobom?
Ja sam što god želiš da budem.
Ovdje u ovom trenutku. -Što ako me zanima tko si bez mene?
Kad nisam s tobom? Ne bi li i to bilo u redu?
Nadam se da sam ti dao ono što sam rekao da ću ti dati.
Rekao si da se moramo upoznati. -Nancy...
Znači nećeš mi reći?
Jesi li razmišljala o igračkama za seks? Ponio sam ih jer ih neki...
U tom slučaju, nešto ti moram reći. -Da? -Da.
Reci. -Ako mi nećeš ništa reći sam, za dugih usamljenih noći,
znatiželja nadvlada čovjeka. -Je li? -Da.
Znam tko si.
Molim? -Znam tko si u stvarnom životu.
Ne znam o čemu govoriš. Ja sam ovo. -Saznala sam tvoje pravo ime.
Htjela sam ti reći prije, ali... -Ali? -Mislila sam da je bolje...
Da se prvo pojebemo? -Samo sam malo njuškala.
Na računu za karticu tvrtka je povezana s tvojomweb -stranicom.
Samo se ode na stranicu tvrtke i nađe ime direktora tvrtke.
Tako sam našla tvoje pravo ime.
Čekaj. Što se događa?
Ja ću tebi reći svoje pravo ime. Nije mi to problem.
Ne, hvala, ne zanima me.
Nije tako loše da znam, zar ne?
Nismo neznanci. -Imam granice. Zamolio sam te da ih poštuješ.
Nisi ih poštovala pa ću sada otići. Nemoj me više angažirati.
Daj... Nije tako strašno.
Zaboravi to. -Ne.
I dalje ću te zvati Leo. -Nećeš me zvati nikako jer neću biti ovdje.
U redu, Connor. -Nemoj me zvati tako.
Ja sam Leo Grande. Angažirala si Lea Grandea
i dobila si Lea Grandea. I koliko se može zaključiti iz uzdaha i stenjanja,
ne možeš se žaliti na Lea Grandea, zar ne? -Da.
Dobro, to je jasno. Ovo je Leo Grande.
Ja sam ga stvorio i ponosim se njime.
I usput, Nancy Stokes, mogao sam saznati tko si.
Kako bi ljudi reagirali na to da njihova bivša učiteljica
plaća mladićima da joj ližu picu u hotelu?
To ti je prestvarno? To smo radili, nemoj sada biti gadljiva.
Zaista nisam mislila da ćeš tako reagirati. -Što?
Mislila sam da će ti biti drago. -Drago?
Mislila sam da smo izgradili povjerenje.
Ja sam bila spremna reći ti tko sam ja. Mislila sam
da možemo nastaviti i izvan sobe, otići na kavu ili piće.
Zašto ne? Zašto ne bismo mogli biti prijatelji? Zato što sam stara?
Jer stare žene ne smiju sudjelovati ni u čemu stvarnom.
Moramo šutjeti i ugađati dok ne zatrebate naš novac,
a onda ćete učiniti bilo što? -Znam da ti se tako čini s tvojom djecom,
ali nikad te nisam tretirao kao staru ženu. -Zar se ne ponosiš svojim poslom?
Zašto se sramiš? -Ne sramim se.
Ali lažeš o tome, skrivaš sebe i svoj posao i od sebi najbližih.
Zavaravaš se. Luda si i zavaravaš se.
Ako se ponosiš, zašto tvoja majka ne smije znati istinu?
To se zove kibernetičko uhođenje. To rade luđaci.
Tužni očajni luđaci poput tebe.
Oprosti što sam se usudila saznati pravi identitet muškarca
s kojim se seksam zadnjih mjesec dana.
Pričaj mi više o svom životu na naftnoj platformi.
Zašto moraš lagati meni o tome tko si? -Ne lažem ti.
To je moje profesionalno ime. Pružam uslugu, fantaziju.
To sam ti jasno rekao. -Kad si rekao da ti je to poziv, lagao si?
Nisam. -Onda će se ponositi tobom.
Zašto razgovaramo o mojoj majci? -Mogu razgovarati s njom.
Uvijek sam znala s roditeljima. Mogla bih je natjerati da shvati. -Ne, hvala.
Mislim da je to važno. Dopusti mi. -Ne moraš to učiniti.
Daj da pokušam. Koristilo bi ti. Tvom životu.
Nitko neće ništa objašnjavati mojoj majci jer što se nje tiče, mrtav sam.
Molim? Što? -Da. To svima govori.
Eto. Osjećaš li se sada seksi? Misliš da to plaćaš?
Ne, nisam ni mislio.
Žao mi je što ti je sin tako dosadan
i što ti kći ima uzbudljiviji život od tebe.
Rekla si da su ti djeca poput utega oko vrata.
Nemojmo se pretvarati da si ti uzorna majka.
Zašto bi željela da si mrtav? Što si joj učinio?
Odjebi, Nancy.
U redu je.
Ne obraćaj mi se. Samo sam zaboravio mobitel.
Pas mater.
Leo, molim te. -Pas mater!
Zanima te bi li se moja majka ponosila mnome?
Odrekla me se. Ostavila me je da se snalazim sam.
Koliko si imao godina? -Imao sam 15 godina.
Zašto te se odrekla? Što si učinio? -Ja?
Što sam ja učinio? Jednostavno sam je razočarao.
Molim?
Ne. Ne, ne, ne, u redu je.
To je moj prijatelj. Pao je i ozlijedio si koljeno.
Da, naravno, stišat ćemo se.
Oprostite. Hvala.
Moja je mama bila kao ti. Činila je sve kako treba.
Hrana na stolu, čista odjeća u ormarima, sve to, ali...
Mislim da me nikad nije doista vidjela.
Ili ako jest, nije joj se svidjelo što vidi.
Trudila se skrivati gađenje, ali osjetio sam je
kako vibrira kroz zidove.
Nisam bio ono što je zamišljala, što je htjela.
Žao mi je. -Možeš me prestati osuđivati.
Moj život, moj posao.
Ne zanima te zaista istina o mom životu,
samo si htjela nešto egzotično.
Slomljenu kurvicu.
Čini se da si ga našla.
Bravo.
Idem sada.
Vratit ću ti novac za ovaj susret.
ČETVRTI SUSRET
Izvolite? -Ništa, hvala. Čekam nekoga.
Izvolite? -Rekla sam... Oprostite, vi ste druga.
Ništa, hvala, čekam nekoga.
Želite li što dok čekate? -Ništa, hvala.
Izvolite? -Ništa, hvala. Oprostite.
Čekam nekoga. Čekat ću prijatelja.
Vi ste mi nekad predavali. -Molim?
Da. Gđa Robinson. Religija.
Tiše malo, molim te.
Što radite ovdje? -Nalazim se s prijateljem.
Parkiralište je ovdje dobro?
Bolje je od kave.
Ja sam Becky Foster. Sjećate li me se? -Začudo ne. Žao mi je.
Predavali ste mi religiju. -Očito ne baš dobro.
Zašto? -Zato što radiš ovdje. -Bok!
Odakle si se ti stvorio?
To je vaš prijatelj? -Da, pa...
On je... Pa... -Prodajem auto.
Ova gospođa zanima se za njega pa smo mislili
da je ovo dobro mjesto da ga dođe pogledati.
Parkiralište je dobro. -Bolje od kave.
Svejedno ćemo dvije kave. Riskirat ćemo. Hvala.
Hoćemo li sjesti? -Da.
Došao si. -Angažirala si me. -Nisam mislila da ćeš doći.
Nisam ni ja bio siguran da ću doći, ali oboje danas znamo na čemu smo.
Drago mi je što si odlučio doći samo da razgovaramo.
Hvala.
Seksualno ispunjenje vrlo je moćna stvar.
Osjećaš se... Ja sam se osjećala nepobjedivom.
Nisam to znala. Da sam bar to znala dok sam bila mlađa.
Unijela bih potrebne promjene. -Bar si to učinila sada. -Jesam.
Osjećala sam se življe i snažnije u zadnjih mjesec dana
nego ikad prije.
Vidim kako moje prijateljice blijede, skupljaju se tijekom godina.
I mislim da imaš pravo. To bi trebalo biti uobičajeno.
Rekla si im za mene? -Jesam,
preporučila sam im velikog Lea Grandea.
Rekla sam im da si majstor menopauze.
Stavit ću to na posjetnice. -Bila sam vrlo diskretna.
Rekla sam samo onima kojima to zaista treba. Kojima ti trebaš.
Hvala.
Leo, moje je pravo ime Susan Robinson.
Dosadno ime, zar ne? -Gđa Robinson. Zgodno.
U životu nisam učinila nešto zanimljivo ili izvanredno.
Samo ovo. Uvijek sam poštivala pravila.
Nikad nisam previše popila, nikad zasjenjivala supruga na zabavama,
ja sam uvijek vozila da on može piti, jela zdravo
i prije nego što je to postao trend.
I uvijek se javljam kad telefon zazvoni.
Ti si moja jedina pustolovina.
Jedina sloboda i...
Htjela sam da to bude stvarno. Nisam razmišljala kako treba.
Obuzela me neka groznica... Požuda ili što već.
Poludjela sam. Nisam nikad...
Žao mi je, Leo. Žao mi je.
To je sve? -To je sve. Samo sam te htjela vidjeti.
Vidjeti jesi li dobro i reći što si učinio za mene,
zahvaliti ti i oprostiti se.
Sve u redu, gđo Robinson? -Jest. Završavamo.
Gđa Robinson predavala mi je religiju. -Da? -Hvala, Becky.
Da. -Je li bila dobra učiteljica? -Nije bila loša.
Malo uštogljena, ali manje nego ostali.
Ali jedanput... -Hvala, Becky, za tu sjajnu ocjenu.
Okupila je nas djevojke. -Becky. -Ne, nastavi.
I rekla nam je da smo sve drolje. -Nije bilo baš tako.
Jest. Rekla je kako djevojke moraju izgledati pristojno
ili ćemo dovesti muškarce u napast i imati problema.
Ako ćemo izgledati kao drolje, tako će nas i tretirati.
To je bilo zbog duljine suknji, koja je izmakla kontroli.
Rekla je da kad bismo učile toliko koliko se friziramo,
da bi nam svima bilo bolje. -Pri tome stojim.
Konkupiscencija. I toga se sjećam.
Tjerala nas je da to govorimo. Rekla je da voli kako zvuči.
I ja sam voljela. -Drago mi je, dobra je to riječ.
Što to znači? -Požuda.
Sad se razumijemo. -Sveti Augustin skovao ju je
u svojoj doktrini o izvornom grijehu. Vjerovao je da je temelj
svih patnji i grijeha. Možemo li dobiti račun?
Ne mogu to prihvatiti. Nema mi "konkupismisla".
Najduža riječ koju znam. -Račun, Becky, molim te.
Moje naslijeđe pedagoginje.
Konkupiscencija. Dobra riječ. Nova za mene.
Drago mi je što sam našla neku koju ne znaš. Nadala sam se da hoću.
Rekao sam bratu što radim.
I što je rekao?
Iznenadio se što sam to izgovorio naglas.
Ali pretpostavljao je da zarađujem nečim ovakvim,
rekao je da je već nekako znao.
I nikad nije vjerovao u priču o naftnoj platformi.
Rekao je da mama nikad ne razgovara o meni,
o tome što je vidjela, što se dogodilo.
Bilo je to malo predivlje za moju mamu.
Previše za nju.
Jedne noći mislio sam da je otišla za vikend,
ali prevario sam se.
Došli su mi prijatelji na druženje poslije ispita.
Pustili smo glazbu, pili vino...
Onda su ona i susjeda ušle i zatekle mene i moje prijatelje
isprepletenih tijela... Svašta se događalo.
Istraživali smo jedni druge.
Nikad neću zaboraviti njezin izraz lica.
Osjećala je poniženje i sram.
Trudili smo se tjednima prijeći preko toga, ali...
Gađenje ju je preplavilo. Morao sam otići.
Rekla je da joj je drago što odlazim i da više nikad neće izgovoriti moje ime.
I od tog trenutka svima je govorila da joj je tog dana sin umro.
Ali vrijeme sve... -Liječi? Da.
Ne, Nancy, mislila je to.
Vidio sam je prije nekoliko godina na ulici. Prošla je pokraj mene.
Da, hladno.
Bi li ti to učinila svom sinu? -Možda zato što je tako neupadljiv
pa ga ne bih ni primijetila.
Trebala bih prestati govoriti takve stvari o njemu. -Da, trebala bi.
Dobar je i imam sreće što ga imam.
A tvoja je majka pogriješila.
Nema ničeg odvratnog ni razočaravajućeg na tebi.
Hvala, Becky.
Becky, možeš li malo pričekati?
Htjela bih ti se ispričati. -Što?
Da, dugujem ti ispriku što sam te nazvala droljom.
Nisam smjela rabiti tu riječ ni ideju
u razgovoru s tinejdžerkama na koje je lako ostaviti dojam.
Tada sam mislila da ispravno postupam u želji da vas zaštitim.
Ali sada...
Becky, nisam ovdje da kupim njegov auto. -Dobro.
Ovo je Leo Grande i on je...
Ja sam seksualni radnik. -Da, da.
I sastajemo se zbog seksa, redovito zadnjih nekoliko tjedana. -Tako je.
Tako je. I toplo ga preporučujem.
Uz ostalo, čuda radi jezikom.
I, Becky, možda ovo već znaš, nadam se da znaš,
ali užitak je nešto divno, što svi moramo iskusiti.
Sada nas ispričaj. Imam gore sobu i Leo i ja moramo ići
iskoristiti preostalo vrijeme. Htjela bih pokušati neke stvari.
Bilo mi je drago, Becky. Nadam se da ćemo se opet sresti.
Zadrži ostatak.
Skinite to, gđo Stokes.
Ne mogu ovako držati ravnotežu. -Dobro.
Jesi li? -Prestani pitati. -Dobro. -Opsjednut si.
Prestani o tome.
Znam, bez pritiska. Samo sam se nadao.
Možda sve ostale glume. Jesi li pomislio na to?
Nisam. -Šalim se.
Pokušat ćemo još jedanput, samo za zabavu.
Dobro, ako baš želiš.
Zatvori oči.
Čekaj. Ponio sam nešto što bi možda htjela isprobati.
Mislim da ne mogu. Mislim da sam iscrpljena.
Mislio sam da sam ponio mali vibrator. On obično pomaže.
Evo ga.
Je li to bio...
Leo, mislim da se više ne bismo trebali viđati.
Drago mi je što si me angažirala. -Drago mi je što si došao.
Drago mi je što si ti došla do vrhunca. Zar ne?
Recimo da sam vrlo zadovoljna mušterija.
Trebala bih kliknuti na velikog zelenog smajlića na recenziji.
Dobro.
Dakle... -Dakle...
Onda zbogom, Leo Grande.
I sretno.
Sretno.
Čuvaj se, Nancy.
Prijevod MEDIATRANSLATIONS
TVRip - DrSi Partis Prilagodba metalcamp